Gaius Fabricius C.f. Luscinus
Gaius Fabricius C.f. Luscinus (natus saeculo 4 a.C.n., mortuus post annum 275 a.C.n.) vir publicus Romanus fuit. Fabricius homo novus anno 282 a.C.n. una cum Quinto Aemilio Cn.f. Papo (Papirio) primo consul electus est. Hoc anno contra Samnites, Bruttios et Lucanos pugnavit, victor abiit atque triumphavit. Anno 280 cum Papo et Publio Cornelio Dolabella particeps legationis ad regem Epiri Pyrrhum erat atque de captivis Romanis liberandis feliciter agebat. Anno 278 iterum consul electus est, iterum cum Papo, contra Lucanos, Bruttios, Tarentinos atque Samnites pugnabat atque iterum triumphavit. Anno 275 censor creatus Publium Cornelium Cn.f. Rufinum e senatu expulsit, quod nimis argenti possideret.